《题雪峰寺》
宋代·喻良能

兰若接闽天，登临意豁然。
楼台秋色里，钟梵暮云边。
未遂游山兴，聊为借榻眠。
白头仍捧檄，奔走只堪怜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。